Foto: Pixsell/Borna Filić/Index

MILAN Bandić je naumio postaviti najveći Tuđmanov kip u Zagrebu.



Potpisao je ugovor o modeliranju izvedbene skice i izradi kipa Franje Tuđmana u glini u konačnim dimenzijama s Kuzmom Kovačićem, autorom spomenika.







Kip, kako navode, trebao bi se nalaziti na križanju Ulice grada Vukovara i Hrvatske bratske zajednice, na sjevernoj strani livade, u blizini famoznih fontana.



>> VIDEO Bandić u "epicentru Zagreba" postavlja golemi kip Tuđmana







Kip bi trebao biti brončani, visine oko tri i pol metra, što je, prema Kovačiću, idealno za tu prostornu situaciju. Kovačić je dodao da će spomenik biti na postolju, ali da još nije točno određeno koje će visine postolje biti, ali misli da spomenik mora biti uzdignut od zemlje u dovoljnoj mjeri kako bi izrazio dostojanstvo.







Bandić je, naravno, oduševljen.



Istaknuo je da je znao da će se spomenik Franji Tuđmanu napraviti upravo tu, na livadi na križanju Ulice grada Vukovara i Hrvatske bratske zajednice.







"I to je moj autentični prijedlog kojeg sam čuvao kao zmija noge. Hvala Bogu da smo na natječaju odabrali istaknutog hrvatskog kipara Kuzmu Kovačića koji živi Hrvatsku i Tuđmana i da ćemo ovdje, na ishodišnoj točki Lenucijeve potkove, u epicentru glavnog grada Hrvatske, imati najljepši i najveći spomenik prvom hrvatskom predsjedniku", rekao je Bandić.







Na fotografijama se nalazi lokacija na kojoj je gradonačelnik Zagreba odlučio podići spomenik prvom hrvatskom predsjedniku. Zanima nas, što vi mislite, kako bi trebali popuniti taj prostor?



